text: [{"text_idx": "#000000", "text": "Heimi\u00f0A\u0301\u00f0renn og aftana\u0301DIYTi\u0301tt heimLi\u0301vssti\u0301lurSpyr serfr\u00f8\u00f0ingarnarHeilsaPengapungurinUppskriftirD\u00f8gur\u00f0arDessertirHeilsugott"}, {"text_idx": "#000002", "text": "At giftast var naka\u00f0, sum vit avgj\u00f8rdu i\u0301 felag. Longu ti\u0301\u00f0liga, ta\u0301 i\u00f0 vit komu saman vo\u0301ru vit samd um at endama\u0301li\u00f0 var at giftast. Ta\u0301 i\u00f0 vit so avgj\u00f8rdu at giftast, so vo\u0301ru vit samd um ta\u00f0. Ta\u00f0 var ikki annar parturin sum spurdi hin, men vit tosa\u00f0u um ta\u00f0 og to\u0301ku avger\u00f0ina i\u0301 felag. Ta\u0301 vit to\u0301ku ring uppa\u0301, so leg\u00f0i Andrias to\u0301 seg a\u0301 kn\u00e6 fyri at spyrja, um Elsbet var vi\u0301s i\u0301, at hon vildi giftast vi\u00f0 honum."}, {"text_idx": "#000003", "text": "Vit valdu at hava bru\u0301dleypi\u00f0 29. desember 2012, har vit vo\u0301r\u00f0u vi\u0301gd av Hanusi i\u0301 G\u00f8r\u00f0um i\u0301 Fri\u0301\u00f0rikskirkjuni a\u0301 Toftum.Veitslan var so fyri 180 gestum, sum vo\u0301r\u00f0u innbodnir a\u0301 Hotel Nor\u00f0 a\u0301 Vi\u00f0arei\u00f0i og dagin eftir h\u00f8vdu vit bru\u0301\u00f0arhu\u0301s u\u0301ti a\u0301 Nesi (i\u0301 barnaheiminum hja\u0301 Andriasi). Vit vildu fegin bjo\u0301\u00f0a familju og vinum at ha\u0301ti\u0301\u00f0arhalda dagin saman vi\u00f0 okkum, og ti\u0301 hildu vit, at hetta var tann besti ma\u0301tin."}, {"text_idx": "#000004", "text": "Vi\u00f0 \u00f8llum kosta\u00f0i bru\u0301dleypi\u00f0 uml. 120.000 kro\u0301nur"}, {"text_idx": "#000005", "text": "Ta\u0301 sa\u0301 eg, at ta\u00f0 var upp i\u0301 47 metrar um sekundi\u00f0 av vindi a\u0301 Vi\u00f0arei\u00f0isvegnum. Ta\u00f0 vo\u0301ru ikki tey bestu ti\u0301\u00f0indini at fa\u0301a, men einki kundi gerast vi\u00f0 ta\u00f0 og ti\u0301betur broyttist ve\u00f0ri\u00f0 pu\u0301ra til um kv\u00f8ldi\u00f0.Elsbet: Dagurin byrja\u00f0i vi\u00f0 at eg fo\u0301r til Evoke i\u0301 Klaksvi\u0301k at gera meg kla\u0301ra. Ta\u00f0 var sera hugnaligt, ti\u0301 ein av mi\u0301num bestu vinkonum var eisini har og gj\u00f8rdi seg kla\u0301ra. Hon kom vi\u00f0 morgunmati og syrgdi annars fyri at halda sty\u0301r a\u0301 nervunum so ta\u00f0 var fantastiskt. Me\u00f0an eg sat i\u0301 sto\u0301linum i\u0301 Evoke hugdi eg inn a\u0301 Landsverk fyri at vita, hvussu ve\u00f0ri\u00f0 var. Ta\u0301 sa\u0301 eg, at ta\u00f0 var upp i\u0301 47 metrar um sekundi\u00f0 av vindi a\u0301 Vi\u00f0arei\u00f0isvegnum. Ta\u00f0 vo\u0301ru ikki tey bestu ti\u0301\u00f0indini at fa\u0301a, men einki kundi gerast vi\u00f0 ta\u00f0 og ti\u0301betur broyttist ve\u00f0ri\u00f0 pu\u0301ra til um kv\u00f8ldi\u00f0.Vi\u0301gslan var i\u0301 Fri\u0301\u00f0rikskirkjuni kl. 13.00, og sum vanligt, so var bru\u0301\u00f0urin ov sein.Vi\u0301gslan gekk v\u00e6l, og hon var sera hugnalig. Andrias hev\u00f0i bi\u00f0i\u00f0 The Gadders syngja til vi\u0301gsluna. Hetta var eitt yvirraskilsi til Elsbet. Tey sungu so sera vakurt. Hanus a\u0301 G\u00f8r\u00f0um var prestur, og hann helt eina sera vakra bru\u0301\u00f0artalu.Si\u0301\u00f0ani var\u00f0 fari\u00f0 at taka myndir. Ve\u00f0ri\u00f0 var ikki av ti\u0301 besta so t\u00e6r flestu myndirnar vo\u0301r\u00f0u tiknar i\u0301 kirkjuni, men nakrar vo\u0301ru tiknar u\u0301ti og t\u00e6r vo\u0301ru so deiliga rokaligar i\u0301 \u00f8llum vindinum."}, {"text_idx": "#000006", "text": "Veitslan var a\u0301 Hotel Nor\u00f0, og hon byrja\u00f0i kl. 18.00. Veitslan var\u00f0 sera traditionel. Fyrst var bor\u00f0hald har A\u0301sbj\u00f8rn Berthelsen var bor\u00f0stjo\u0301ri, og hann leiddi okkum sera v\u00e6l i\u0301gj\u00f8gnum veitsluna. Hann dugdi sera v\u00e6l at skipa\u00f0 bor\u00f0haldi\u00f0. Hann undirhelt og helt skil a\u0301 talum og sangi, to\u0301 uttan at taka yvir. Hann loysti uppga\u0301vuna til UG. Vit h\u00f8vdu valt litirnar hvi\u0301tt, gra\u0301tt og gult sum sa\u0301st aftur i\u0301 bor\u00f0pynti, sangheftum o.a.A\u0301ftana\u0301 at sja\u0301lvt bor\u00f0haldi\u00f0 var li\u00f0ugt h\u00f8vdu vit ta\u00f0 obligatoriska kakubor\u00f0i\u00f0. Vit valdu at hava cafa\u0301 stemning vi\u00f0 livandi to\u0301nleiki fra\u0301 ymsum vinfo\u0301lkum afturvi\u00f0 kakubor\u00f0inum. Hetta var ein sera go\u0301\u00f0 og hugnalig l\u00f8ta."}, {"text_idx": "#000007", "text": "B\u00e6\u00f0i bru\u0301\u00f0arkjo\u0301lin hja\u0301 m\u00e6r og kl\u00e6dningurin hja\u0301 Andrias vo\u0301r\u00f0u keypt i\u0301 Casa Lezar beint vi\u00f0 N\u00f8rreport St. i\u0301 Keypmannahavn. Har var sera go\u0301\u00f0 kundat\u00e6nasta og tey vo\u0301ru fyrikomandi og gj\u00f8rdu alt fyri at fa\u0301a okkum at f\u00f8la okkum v\u00e6l. Eg visti beinavegin ta\u0301 eg fo\u0301r i\u0301 kjo\u0301lan, at hetta var mi\u0301n kjo\u0301li, men eg helt alli\u0301kav\u00e6l, at eg skuldi pr\u00f8va onkran annan eisini. Eg pr\u00f8va\u00f0i tveir a\u00f0rar kjo\u0301lar eisini, men so ti\u0301mdi eg ikki meir, ti\u0301 eg hev\u00f0i longu funni\u00f0 tann r\u00e6tta. Kjo\u0301lin hev\u00f0i ongar stroppar ella ermar og ta\u00f0 vildi eg gjarna hava so eg fekk eina seymistovu a\u0301 Frederiksberg at seta brei\u00f0ar blondustroppar uppa\u0301. Eg var sera v\u00e6l n\u00f8gd vi\u00f0 u\u0301rsliti\u00f0. Av ti\u0301 at bru\u0301dleypi\u00f0 var a\u0301 ha\u0301vetri, so valdi eg at binda m\u00e6r eitt heitt bolero at hava u\u0301tyvir.Sko\u0301gvarnar fann eg a\u0301 eini summaru\u0301ts\u00f8lu a\u0301 einum torgi onkusta\u00f0ni i\u0301 Keypmannahavn fyri 200 kr."}, {"text_idx": "#000008", "text": "Ta\u00f0 besta vi\u00f0 degnum var heilt vi\u0301st ta\u00f0 at ver\u00f0a gift og byrja li\u0301vi\u00f0 sum hju\u0301n. Annars var dagurin fra\u0301 byrjan til enda o\u0301metaliga go\u0301\u00f0ur og v\u00e6leydna\u00f0ur. Elsbet: Eitt av h\u00e6ddarpunktunum fyri meg var nokk ta\u0301 Andrias sang vakra sangin hja\u0301 Stevie Wonder \u201cYou and I\u201d fyri m\u00e6r til bor\u00f0haldi\u00f0. Eisini er ta\u00f0 o\u0301iva ein gentudreymur sum gongur u\u0301t, hetta at ver\u00f0a bru\u0301\u00f0ur vi\u00f0 \u00f8llum sum har til hoyrir."}, {"text_idx": "#000009", "text": "Hugsa um hvat tit sja\u0301lvi ynskja og vel ta\u00f0 bru\u0301dleypi\u00f0, sum passar tykkum best. Ikki hugsa ov no\u0301gv um, hvat hini hugsa ella hvat \u201cman\u201d eigur at gera. Ver sum mest m\u00f8guligt i\u0301 go\u0301\u00f0ari ti\u0301\u00f0 vi\u00f0 fyrireikingunum, ti\u0301 so er minni stress beint frammanundan."}, {"text_idx": "#000010", "text": "I\u0301 h\u00f8vu\u00f0sheitum er ta\u00f0 ikki naka\u00f0 sum vit kundu hugsa okkum at broytt. Elsbet: To\u0301 broytist sti\u0301lur o.a. no\u0301gv uppa\u0301 5 a\u0301r, so sja\u0301lvt um eg var sera v\u00e6l n\u00f8gd vi\u00f0 alt ta\u0301, so er ta\u00f0 m\u00f8guligt at blo\u0301mur, pynt og anna\u00f0 h\u00f8vdu s\u00e6\u00f0 eitt sindur \u00f8r\u00f0vi\u0301si u\u0301t um vit nu\u0301 skuldu giftast i\u0301dag."}]